26/02/2010 | Administración LocalMunicipal
Carballo
Xestión urbanística

ANUNCIO Proxecto de compensación do P.3. Aprobación definitiva A Xunta de Goberno Local, en sesión ordinaria celebrada o 23-11-2009, adoptou o seguinte acordo: PRIMEIRO.–Aprobar definitivamente o proxecto de compensación do polígono 3, segundo a redacción do proxecto reformado presentado con data 24-9-2009, rexistro 13412, pola secretaria da Xunta de Compensación do polígono 3 do PXOM de Carballo, tendo por estimadas as alegacións presentadas ao proxecto de compensación conforme á certificación da secretaria da Xunta de Compensación, D.ª María del Carmen González Ferro, de data 2-11-2009 (rexisro de entrada 15717 de 5-11-2009). SEGUNDO.–Aceptar a adxudicación do solo de cesión obrigatoria, gratuíta e sen cargas, correspondente ao aproveitamento urbanístico do 10% da actuación, en cumprimento do artigo 20.1. c) da Lei 9/2002, que se concreta nas dúas parcelas resultantes seguintes que totalizan un aproveitamento de 5.302 m 2 eutc, para a súa incorporación ao patrimonio municipal do solo como ben patrimonial: – Parcela “C”, cunha superficie de 502 m 2 de solo e 2.380 m 2 eutc. de aproveitamento. – Parcela “1”, cunha superficie de 429 m 2 de solo e 3.323 m 2 eutc. de aproveitamento. Aceptar igualmente a adxudicación das parcelas de cesión obligatoria e gratuíta ao Concello, previstos na ordenación detallada para a súa afectación aos usos previstos no planeamento e integración no dominio público de titularidade municipal: – Parcela VSL, con 11.901 m 2, destinada a viales. – Parcelas ZV-1 e ZV-2, con 1.049 m 2 e 1.115 m 2, respectivamente, destinadas a zonas verdes. – Parcelas EQ-1, EQ-2, EQ-3, con 626 m 2, 404 m 2 e 494 m 2, respectivamente, destinadas a equipamentos. TERCEIRO.–Este acordo pon fin á vía administrativa e publicarase no Boletín Oficial da Provincia, e notificarase á Tesourería Xeral da Seguridade Social, ao Servizo Galego de Saúde e á Axencia Tributaria. A aprobación deste instrumento de equidistribuión produce a transmisión ao Concello, en pleno dominio e libre de cargas, de todos os terreos de cesión obligatoria para a súa incorporación ao patrimonio municipal do solo ou á súa afectación ós usos previstos no planeamento, producindo tamén a afectación real das parcelas adxudicadas ó cumprimento das cargas e pagamento dos gastos inherentes ó sistema de actuación, e os demais efectos determinados no artigo 118 da Lei 9/2002 de ordenación urbanística e de protección do medio rural de Galicia. CUARTO.–A entidade urbanística protocolizará a aprobación definitiva do proxecto de compensación segundo o disposto no artigo 6 do R. D. 1093/1997, e inscribirá no Rexistro da Propiedade de Carballo a reorganización da propiedade, conforme á normativa hipotecaria aplicable, interesando a cancelación das fincas de orixe, así como dos dereitos reais preexistentes que resulten incompatibles coa nova ordenación e a creación as novas parcelas resultantes conforme ás determinacións do proxecto, e coas cargas que sexan trasladables respecto das fincas de orixe. A este respecto, en particular a finca de orixe inscrita no rexistro da propiedade co número 27893, arrastrará as cargas correspondente á parcela resultante identificada coa letra “H”, derivadas da licenza municipal outorgada pola Xunta de Goberno Local con data 2-3-2009. Unha vez inscrito, remitirá ao Concello de Carballo a certificación rexistral das parcelas de cesión establecidas no proxecto aprobado. Carballo, 2 de febreiro de 2010. O alcalde Evencio Ferrero Rodríguez